બીજા દિવસે બન્ને મિત્રો સભાગૃહ તરફ ગયાં. ઘણો સમય એ તરફ વિતાવ્યો પણ સફળતા પ્રાપ્ત ન થઈ. અંતે સાંજે તેઓ એક નાના મંડપમ્ તરફથી આવતાં હતાં જ્યાં કેટલીક યુવતીઓ નૃત્યાભ્યાસ કરી રહી હતી. દેવદત્તની નજર એક જગ્યાએ સ્થિર થઈ. નૃત્યાભ્યાસ પૂરો થયો. પેલી નજરોએ દેવદત્ત સામે જોયું. આંખો હસી અને તરત દોડીને મંડપમ્ના અંદરના ભાગે ગરકાવ થઈ. દેવદત્ત ખુશ થયો. આખી રાત દેવદત્તના સપનામાં પેલી નવયૌવના રહી.